Mann siktet for drap på broren i Gjøvik
Foreløpig er politiet i Vestoppland tilbakeholdne med opplysninger rundt hva som har skjedd i timene eller minuttene før de fikk melding om dødsfallet ved 03.15-tiden natt til lørdag. Kommunikasjonsrådgiver Steinar Mæhlum i Vestoppland politidistrikt bekrefter overfor VG at de to er brødre. Den pågrepne broren erkjenner de faktiske forhold, opplyser hans forsvarer, advokat Ketil Myhre. – Han erkjenner derimot ikke straffskyld, fordi han mener han handlet i nødverge, sier Myhre til VG. Mannen har sittet i avhør i tre og en halv time søndag formiddag, opplyser advokaten. Han sitter nå i politiarresten på Gjøvik. Han vil bli fremstilt for varetektsfengsling i Gjøvik tingrett mandag.Politiadvokat Trine Hanssen i Vestoppland politidistrikt sier etterforskningen pågår for fullt. - Vi har foretatt avhør av siktede og av andre vitner. Kripos har også fortsatt med sine tekniske undersøkelser på åstedet i dag, sier Trine Hanssen til VG. Hanssen opplyser at politiet har gjort beslag av en kniv: - Politiet har sikret en kniv på åstedet som man antar er drapsvåpenet, sier Hanssen. Det var den siktede som selv ringte politiet for å varsle om dødsfallet lørdag morgen. De skal etter det VG får opplyst ikke tilhøre et belastet miljø. – Begge disse var ukjente for politiet før dette skjedde, sier kommunikasjonsrådgiver Steinar Mæhlum. Les også: Eldre mann ringte og sa han hadde skutt sin kone Lørdag formiddag drev politiet med både teknisk og taktisk etterforskning på åstedet, som ligger et sted i Gjøvik kommune. Politiet opplyser at mannen ble funnet død i en hytte. – Vi har en viss formening om hva som har skjedd. Men vi kan ikke gå nærmere inn på det før vi har foretatt avhør av den siktede, og de tekniske undersøkelsene er avsluttet, sier Mæhlum til VG. Les også: Skjøt kona fordi hun masteDen dreptes bror satt lørdag i forvaring på politihuset i Gjøvik. Mannens forsvarer, advokat Ketil Myhre, sa til VG lørdag at hans klient har det tungt. – Jeg har snakket med ham i dag, og gått gjennom saken. Han har forståelse for at han er pågrepet og ønsker å samarbeide med politiet. Men han har det tungt i dag, og gir sin versjon av saken til politiet først i morgen. Han er sliten, sa Myhre. Avdøde vil bli sendt til obduksjon tirsdag.
En mann er pågrepet og siktet for forsettlig drap etter at broren hans ble funnet død i Gjøvik.